**«ҰСТАЗДЫҚ ҚЫЗМЕТ – ҰЛЫ ҚҰРМЕТ»**

**Сагатбекова А.К.**

**ШҚО, Өскемен қ, №45 бейімделген орта мектебі**

**8778 906 35 96** **agerke.89@mail.ru**

Данышпан Абай бір ғасырдан аса уақыт бұрын: «Адамның адамшылдығы жақсы ұстаздан», «Ұстаздық еткен жалықпас, үйретуден балаға» деген. Осы екі сөзден ұрпақ тәрбиесіндегі ұстаздың ерекше орнын аңғару қиын болмаса керек.

Жалпы «Ұстаз-ұлы мамандық» деген ұғым бар. Бірақ ұстаздық мамандықтан әлдеқайда биік тұр. Біз ұлыларды ұстаз санаймыз. Оларды өмірге мирек келетін тума талант дейміз. Ендеше алғашқы еңбек жолын мұғалімдіктен бастап, бар саналы ғұмырын жас ұрпаққа арнаған тума талант нағыз ұстаздардың да ұлылар қатарына қосудың еш артықтығы жоқ. Бұлай деуімнің тағы бір себебі бар. Сол ұлылардың өзі ұстаздардыңалдынан өтетіндігі, мектепке тарыдай болып келіп, таудай болып шығатындығы. Бұған текті жанжардың: «Мені оқытқан еді, ұстазым болатын» деп именіп иілетін, ізет көрсетіп, құрметттейтінін қосыңызшы. Иә, «инемен құдық қазғандай, «мұндай дәрежеге жетудің бір ғана жолы бар. Ол – білім-білікті ерінбейтін еңбекке ұштастыру, ол – ұрпақ тағдырына адалдық таныту. Олардың бойына біліммен қатар отаншылдық рухты дарыту, тәлім-тәрбиенің қайнар бұлағынан дәйім сусындауыы, имандылық, мейірім, адамгершілік, адалдық шуағын себу, ізгілікке жетілеу – осының бәрін оқытудың озық үлгілерімен жалғастыру. Бұл жүзден жүйріктердің, сегіз қырлы бір сырлылардың қолынан келеді десек, өзгелер соған талпынса, ұстаз ұлағатты, мұғалім шапағатты болмақ.

Тәуелсіз отанымыздың мемлекеттігін нығайтуға өлшеусіз үлес қосқан, қиын кезеңдерде жас ұрпаққа білім мен тәрбие беруді бір сәт те саябырсытпаған ерлік істерін қалай көтеріп айтсақ та жарасады. Әсіресе ауыл ұстаздарының жөні де, жолы да бөлек. Олар қазір де сол ауылдың ұйтқысы, рухани ортасы, зхиялы адамдары болып отырғаны шындық. Осының өзінен-ақ қай қоғамда да ұстаз тұғырының мықтылыцғын көреміз.

Бүгінге мұғалімге артылар сенім, үкілеген міндет, жүктелген празы өте жоғары. Оны Елбасы Нұрсұлтан Назарбаевтың: «Құрметті ұстаздар, сіздер біздің балаларымызды өсіріп, олардың ақыл-ойын жетілдірудесіздер. Олар үшін кейде ата-аналарына қарағанда сіздердің беделдерінің үлкен. Жаңа ұрпақтың болашақ азаматтық бағдары, олардың патриотизмі, туған жерге етенелілігі көп ретте сіздерге байланысты. Сіздер және сіздердің бүгінгі шәкірттеріңіз біздің жаңа мыңжылдықтағы бақытты қадамдарыңызға гүл бітіретін жетістіктердің қозғаушы күші болады деп үміттенемін. Болашаққа білммен қатар қадам басып, лайықты қолтаңбамызды қалдырайық. Ұрпаққа ұялмай тарту ететін мұрамыз да, мұрағатымыз да осы болсын» деген еді. Бұл қай-қайсымызға сабақ болар сөз.

Көршілес елдердегі мықты білімпаздармен иық тірестіріп, юілім салыстыратын, ой таразылайтын ұстаздар, құдайға шүкір, бізде де жетеді. Олардың қатарында: КСРО мемлекеттік сыйлығын алған Қанипа Бітібаева, алғашқылардың бірі болып Халық мұғалімі атанған Қанипа Нұртазина. Бұл тізімді соза берсек, біразға барары анық ондай абзал жандар ел мерейі, ұлт мақтанышы ғой.

Бүгінгі  таңда  елімізде  білім беру мазмұны жаңа бағытқа бет бұрды. Елбасы  Н.Назарбаев өз сөзінде: «Біз қазір «білім-ғылым-инновация» атты үштік үстемдік құратын постиндустриялық әлемге қарай бағыт алып барамыз», - деген болатын.  Ендеше, еліміздің әлемдік үрдістерге енуі   білім беру жүйесінің жаңа сапалық деңгейге өту қажеттілігін арттыруда екені түсінікті.

Иә, міне арман қуып, қиял қанатында самғағанымада 4-ші жылдың жүзі болыпты. Арман алдамайды деген осы-ау. Бала қиял жетелеп ұстаздық қызметті таңдап, осы саланың қыр сырын үйреніп,оның қатпар-қатпар жоталарынан асып-асып қырқасына жетем бе дегенше талай-талай өзгерістердің куәсі болатынымыз сөзсіз сияқты. Білім беру саласындағы сындарлы оқыту бағдарламасы күні кеше танысып жаңалық тапқандай едік. Енді, міне тағы да жаңалық. Жаңартылған білім мазмұны мен үшін жұмбақ, мен үшін құпия еді.

Қай кезеңде, қай қоғамда болмасын жеке тұлғаның қалыптасуы ұстаздан басталады. Білім саласында түбегейлі өзгерістер ұстазға үлкен жауапкершілікті талап етеді. Өздігінен білім алатын, жан – жақты ізденетін алдағы өмір жолын өзі болжай алатын тұлға тәрбиелеу – ұстаз қолында. Заманауи қоғамның зиялы азаматын білім беру сана әлеуеті жоғары дамыған, сын тұрғысынан жаңаша ойлай білетін, рухы мықты, өз білімін қоғамның алға басуына жұмсай алатын адам тәрбиелеу.

«Оқу инемен құдық қазғандай» демекші, шығармашыл, ізденімпаз ұстаз ғана табысты болады. Мемлекетіміздің білім беру үдерісіне енген жаңартылған білім беру бағдарламасы заман талабына сай келешек ұрпақтың сұранысын қанағаттандыратын тың бағдарлама. Аталған білім беру бағдарламасы туралы түсінгенім мен ұғынғаным мол. Бүгінгі күні барлық елдер жоғары сапалы білім жүйесімен жұмыс істеуде. Өйткені қазіргі заманда елдің бәсекеге қабілеттілігі оның азаматтарының парасаттылығымен анықталады, сондықтан білім беру жүйесі болашақтың талабына сәйкес дамуы тиіс. Оқушыларды заманауи әдіс –тәсілдермен оқытып, ой –өрісі кең, саналы, еркін азамат етіп тәрбиелеу қажеттілігі де осы себептен туындап отыр.

Қорыта келе, мен ойымды ақын Міржақып Дулатовтың «Жалғыз сүйеніш, жалғыз үміт – оқуда. Теңдікке жетсек те, жұрттығымызды сақтасақ та, дүниедегі сыбағалы орнымызды алсақ та, бір ғана оқудың арқасында аламыз. Жақсылыққа бастайтын жарқын жұлдыз – оқу. Надан жұрттың күні – қараң, келешегі — тұман» деген сөздерімен аяқтағым келіп отыр. ХХІ ғасыр – ғылым ғасыры. Мақсатты білім беру – тұлға дамуын жүзеге асыратын мәселе. Ал осы жалпы еуропалық стандартқа сай жаңа білім беру - жеке тұлғаның жан-жақты дамуына әкелетін бірден-бір жол. Оқушылардың бойына ХХІ ғасырда өмірдің барлық салаларында табысты болу үшін, қажетті дағдыларды дарыту үшін, мұғалімдер тынымсыз еңбектену керек. Ұстаз білім білім беру аясында тек өз пәнін, өз мамандығын шексіз сүйетін, бала үшін ұстаз ғұмырын құдіретті деп санайтын білімді мұғалімдер ғана жұмыс істей алады. Үйренгеніміз де, үйренеріміз де көп Үнді халқының тарихи тұлғасы Махатма Гандидің «Егер сен болашақтағы өзгерісті байқағың келсе, сол өзгерісті уақытында жаса» деген ілімін негізге ала отырып, оқушы бойындағы қабілетті жетілдіріп, оқушыларды болашаққа жетелеп, жақсы істі бастағалы отырмыз.

Жаһандану заманында ұлт­­тық бәсекеге қабілетті болудың көр­сет­кіші – білім деңгейімен өлше­неді. Сондықтан, әлемдік білім ке­ңістігіне кірігіп, білім беру жү­йе­сін халықаралық биікке көтеру кезек күттірмейтін өзекті мәселе. Бұл мәселені шешудің кілті - ұс­таздардың қолында. Елбасы Нұрсұлтан Назарбаев «Болашақта еңбек ет­іп, өмір сүретіндер – бүгінгі мектеп оқушылары, мұғалім оларды қалай тәрбиелесе, Қазақстан сол деңгейде болады. Сондықтан ұс­тазға жүктелетін міндет ауыр» – деген еді. Ұрпаққа тәрбие беру, білім нәрімен сусындату – екінің бірінің қолынан да келе бермейді. Сондықтан, ұстаз болу – жүректің батырлығы деп бағалауға болады.